 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan Gilan Belediyesi**

**T R A N S K R I P T**

**nga**

**mbledhja e Komitetit për Politikë dhe Financa (KPF) e mbajtur më 21.11.2023, në ora 10:00**

Mbledhjen e Komitetit për Politikë dhe Financa (KPF) KK. Gjilan, e kryesuar nga Kryesuesi i Kuvendit Komunal, filloi në orën 10:00. Në mbledhje, përveç anëtarëve të rregullt, kanë qenë të pranishëm edhe drejtorë dhe zyrtarët e sekretarisë së Kuvendit Komunal. Kryesuesi i Komitetit njëherë edhe Kryesues i Kuvendit Komunal, duke e hapur mbledhjen i përshëndeti të gjithë të pranishmit në këtë mbledhje dhe i njoftoi me këtë:

REND PUNE

1. Konstatimi i prezencës se anëtarëve të KPF-se dhe miratimi i procesverbalit nga mbledhja e kaluar,

2. Strategjia e Komunës për Komunikim Publik 2023 - 2027

3. Rekomandim nga Drejtoria për Zhvillim Ekonomik për lirim nga pagesa e taksës komunale për vitin 2023

4.. Përcaktimi i vlerës së qirasë dhe vlerës në bonuset e banimin në dy programe,

5. Raporti i Komisioni Për DDD.

6. Informatë për ndarjen e Subvencioneve në Bujqësi

7. Informatë rreth korrje-shirjeve

8. Informatë rreth mbjelljeve vjeshtore.

9. Raporti i komisionit për shqyrtimin e ankesave dhe kërkesave në procesin e emërtimit të rrugëve dhe numërimit të adresave.

10. Të ndryshme

Kushtrim Kadriu janë edhe dy pika shtesë të cilat kanë ardhur për diskutim në KPF e që janë:

11. Draft propozimi për caktimin e normës tatimore për pronën e pa ligjshme për vitin 2024 ka ardhur nga Drejtoria për Buxhet dhe Financa.

12. Formimi i Grupit punues për hartimin e planit të Punës së Kuvendit për vitin 2024.

Nazim Gagica propozoj që si pikë e rendit të ditës të jetë edhe:

13.Formimi i Komisionit për Mbikëqyrje të ndarjes së Subvencioneve për OJQ-të në DKRS.

Kushtrim Kadriu – kush është për që të futen edhe tri pikat shtesë që u paraqitën;

Anëtarët e komitetit unanimisht votuan që të jen në rend dite edhe pikat 11, 12 dhe 13

1. Prezent të gjithë anëtarët e Komitetit;

Procesverbali miratohet pa vërejtje

**Pika 2. e rendit të ditës:** Strategjia e Komunës për Komunikim Publik 2023 – 2027, miratohet unanimisht nga të pranishmi dhe rekomandohet për Kuvend

**Pika 3. e rendit të ditës** Rekomandim nga Drejtoria për Zhvillim Ekonomik për lirim nga pagesa e taksës komunale për vitin 2023, miratohet unanimisht nga të pranishmit dhe rekomandohet për Kuvend

**Pika 4. e rendit të ditës** Përcaktimi i vlerës së qirasë dhe vlerës në bonuset e banimin në dy programe, miratohet unanimisht nga të pranishmit dhe rekomandohet për Kuvend

**Pika 5. e rendit të ditës** Raporti i Komisioni Për DDD. miratohet unanimisht nga të pranishmit dhe rekomandohet për Kuvend

**Pika 6. e rendit të ditës** Informatë për ndarjen e Subvencioneve në Bujqësi, miratohet unanimisht nga të pranishmit dhe rekomandohet për Kuvend

**Pika 7. e rendit të ditës** Informatë rreth korrje-shirjeve.

Ramiz Ramadani konsideroj se kjo pikë e rendit të punës është s jashtë kohe sepse kjo është dashur të diskutohej në muajin shtator, por me që është në rendin e punës të rekomandohet për kuvend edhe pse është me vonesë.

Miratohet unanimisht nga të pranishmit dhe rekomandohet për Kuvend.

**Pika 8. e rendit të ditës** Informatë rreth mbjelljeve vjeshtore, miratohet unanimisht nga të pranishmit dhe rekomandohet për Kuvend.

**Pika 9 e rendit të ditës** Raporti i komisionit për shqyrtimin e ankesave dhe kërkesave në procesin e emërtimit të rrugëve dhe numërimit të adresave. miratohet unanimisht nga të pranishmit dhe rekomandohet për Kuvend.

**Pika 10 e rendit të ditës**. Draftpropozimi për caktimin e normës tatimore për pronën e pa ligjshme për vitin 2024, nga Drejtoria për Buxhet dhe Financa. miratohet unanimisht nga të pranishmit dhe rekomandohet për Kuvend.

**Pika 11 e rendit të ditës** Formimi i Grupit punues për hartimin e planit të Punës së Kuvendit për vitin 2024 miratohet unanimisht nga të pranishmit dhe rekomandohet për Kuvend.

**Pika 12 e rendit të ditës** Formimi i Komisionit për Mbikëqyrje të ndarjes së Subvencioneve për OJQ-të në DKRS. miratohet unanimisht nga të pranishmit dhe rekomandohet për Kuvend.

**Pika 13 e rendit të ditës** Të ndryshme.

Bujar Nevzati – kam vërejtje te drejtorët të cilët nuk janë prezent në mbledhjen e komitetit ata e kanë obligim ligjor me ardhur edhe me na sqarua unë te pikat që u rekomanduan votova pa njoftim paraprak.

Sot jemi në datën 21 nëntor lëndë djegëse nuk kemi të shpërndara akoma nëpër shkolla, kjo qe 20 vite nuk ka ndodhur edhe në komunë sot nuk ka ngrohjeje kjo është për çdo kritikë. Kërkoj nga kryesuesi që drejtorët të jenë prezent në komitet kjo të kërkohet me shkresë te Kryetari i Komunës përmes Kryesuesit të Kuvendit.

Arianit Sadiku – nuk është punë e drejtorisë së Arsimit me i siguruar lëndën djegëse për shkolla procedurat janë të prokurimit dhe lënda në prokurim për lënd djegëse ka më shumë se 4 muaj drejtoria e ka krye punën e vetë po aspekti i tenderimit dhe ankesat që janë bërë në OSHP është çështje ditësh kur vije Vendimi i prokurimit se cili është fitues i tenderit për furnizim me lëndë djegëse.

Bujar Nevzati absolut se furnizimi me lëndë djegëse në shkolla është punë e drejtoreshës së arsimit, nuk ka fuqi të më bindë se kjo përgjegjësi është e dikujt tjetër.

Afërdita Balaj Adini – si arsyetohet puna e nxënësve që kanë mbetur pa u regjistrua në shkollë të mesme të mjekësisë një pjesë që kanë mbetur pa u regjistruar kanë bërë kërkesë te kryesuesi i Kuvendit për pjesëmarrje në seancë dhe për t’i treguar shqetësimet e tyre, në emër të tyre ose do të flas unë ose dikush nga anëtarët e Kuvendit, një nxënëse më ka njoftuar se ka qenë e teta në listë po ka pas raste që nuk ka aplikuar fare për në shkollë të mjekësisë po e kanë marr dhe e kanë shti në shkollë të mjekësisë, kanë marr nxënës aty këtu, është e vërtet se probleme gjithmonë ka pasur me nxënës që kanë dashur të regjistrohen në Mjekësi por problemi kur është zgjidhur është zgjidhur për të gjithë.

Kushtrim Kadriu ne e kemi marr kërkesën dhe nxënësit do të ftohen në seancë.

Ismajl Kuteshi – Unë për çështjen që e ngriti Afërdita, nuk mund të pajtohem ajo tha se unë do të flasë në emër të nxënësve seancat janë publike nxënësit flasin vetë nxënësit duhet me i lejua përfaqësuesit e tyre ka pasur lloj lloj njeri që e kemi dëgjuar këtu ne seancë e nuk pi lejojmë nxënësit që janë fëmijët tanë nuk kanë nevojë me ardhur të gjithë nxënësit të vijnë dy apo tre nxënës e thonë atë që kanë për ta thënë dhe hapet debati.

Mendoj se në seancat publike nuk ka nevojë dikush di kënd me përfaqësua përveç në raste të veçanta ndonjë i hendikepuar që nuk mundet me ardhur.

Nazim Gagica – unë po e shoh shumë të pa arsyeshëm këtë lloj debati në vend që ne sot të mblidhemi të gjitha subjektet dhe të kemi qëndrim unik në radhë të parë, me atë që e propozoi Bujari kolegu ynë nuk është problem i një partie kjo që po ndodh në shkolla e dikush me mbrojt e dikush me akuzua, nuk na pyet nxënësi që mërdhi het atje a është i prokurimit problemi a është i Kryetarit të Komunës, a është i drejtorisë së Arsimit nxënësit atje po mërdhinë dhe ne këtu të debatojmë në mes veti kush ka të drejt dhe ta gjejmë fajtorin nuk e ka asnjë kuptim. Ose në anën tjetër për shkollën e mjekësisë nëse është mbyllur lista është përcaktua numri 22 që me udhëzim administrativ është 33-35 nëse është futur ndonjë anash dihet ditur pse ka hy, në anën tjetër e kemi zotimin e kryetarit që thotë veç më gjeni një rast publikisht e ka thënë para neve ta shohim ku janë këto raste. Nëse ka ndodhur në të kaluarën ka ndodh dhe janë futur të gjithë jo me logjik diskriminuese sikur kjo.

Kryesuesi e mbylli takimin me që diskutime tjera nuk pati

Procesmbajtësi Kryesuesi i Komitetit

Mejdi Rexhepi Kushtrim Kadriu